 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት የመን ወደባዊት ከተማ ሑደይዳ ብጻዕቂ ደብዳብ ትነድድ ኣላ 12 ሕዳር 2018 ምንጪ ስእሊ, Getty Images ኣንጻር የመን ዝዋጋእ ዘሎ ብስዑዲ ዓረብ ዝምራሕ ልፍንቲ ንወደባዊት ከተማ ሖደይዳ ምሉእ ንምሉእ ንምቁጽጻር ቀጻሊ መጥቃዕቲ የካይድ ምህላዉ ተሓቢሩ ህንጻታትን ትሕተ ቕርጽን እታ ከተማውን ከምዝዓነዉ ነቲ ኩነታት ብቐረባ ዝከታተል ዘሎ ኤርትራዊ ንቢቢሲ ሓቢሩ ኣብታ ከተማ ዝነብሩን ብዝተፈላለየ ንግዳዊ ንጥፈታት ክመሓደሩ ዝጸንሑ ተወለድቲ ዓፈርን ደሴታት ዳህላክን ኤርትራውያን እታ ብደብዳብ ነፈርትን ከቢድ ብረትን እትዓኑ ዘላ ሑደይዳ ናብቲ ዝነበረቶ ደረጃ ንክትምለስ ብሕጂ 50 ዓመታት ከምዘድልያ ብምሕባር እታ ከተማ ምርኣይ ምግጋይ ኮይና ከምዘላ ገሊጾም ላዕለዋይ ተጸዋዒት ወኪል ስደተኛታት ሕቡራት ሃገራት ፕረዚደንት ቺለ ነበር ሚቸለ ባቸለት እቲ ኣብ ሑደይዳ ዝካየድ ዘሎ ኩናት ዘሰቅቕ ህልቂት እዩ ኢላቶ እቲ ኲናት ንህዘቢ የመን ንሞት ህልቂትን ዘቃልዕ ንህጻናትን ኣዴታትን ዝቐዝፍ ሓደገኛ ምዃኑ ክዝረበሉ ጸኒሑ እዩ ነቲ ኣብዚ ቐረባ ዕለታት ኣብታ ከተማ ዝካየድ ዘሎ ደብዳብ ነፈርትን ከቢድ ብረትን ማሕበረ ሰብ ዓለም ቅልጡፍ ስጉምቲ ብምውሳድ ደው ከብሎ እንተዘይኪኢሉ እቲ ሳዕቤን ኣዚዩ ዘስካሕክሕ ከምዝኸውን ኣተሓሳሲባ የመን ኣብ ጠርዚ ሕሱም ጥምየት ጎንጺ የመን ብሚልዮናት ዝቑጸሩ ህጻናት ጠምዮም ክልተ ሓራምዝ እንትራገጹ ሳዕሪ ይረግጹ! 